ทหารไทย กลับจากฝึกที่ฮาวาย ติด “โควิด” เพิ่มอีก 1 ราย ป่วยสะสม 3,298 คน เสียชีวิตคงที่
ทหารไทย กลับจากฝึกที่ฮาวาย ติด “โควิด” เพิ่มอีก 1 ราย ป่วยสะสม 3,298 คน ยอดรวมเสียชีวิตคงที่
ทหารไทย กลับจากฝึกที่ฮาวาย ติด “โควิด” เพิ่มอีก 1 ราย ป่วยสะสม 3,298 คน ยอดรวมเสียชีวิตคงที่
29 ก.ค. 2563

นพ.ธนรักษ์ ผลิพัฒน์ รองอธิบดีกรมควบคุมโรค รายงานสถานการณ์โรคติดเชื้อไวรัสโคโรนา 2019 (โควิด-19) ประจำวันที่ 29 ก.ค.63 เมื่อเวลา 11.30 น. ที่กระทรวงสาธารณสุข
โดยระบุว่า ประเทศไทยพบผู้ติดเชื้อโควิด-19 รายใหม่เพิ่ม 1 ราย เป็นผู้ที่เดินทางกลับจากต่างประเทศ และเข้าพักยังสถานที่เฝ้าระวังที่รัฐจัดให้ หรือ State Quarantine ทำให้จำนวนผู้ป่วยสะสมยืนยัน เพิ่มขึ้นเป็น 3,298 ราย รักษาหายแล้ว 3,111 ราย ยังรักษาอยู่ 129 ราย ไม่มีผู้เสียชีวิต ยอดเสียชีวิตรวม คงที่ 58 ราย
สำหรับผู้ติดเชื้อรายใหม่ เป็นทหารชายไทย อายุ 26 ปี กลับจากฝึกทหารที่ฐานทัพฮาวาย เมืองโฮโนลูลู สหรัฐอเมริกา เดินทางถึงไทย วันที่ 22 ก.ค. เข้าพัก State Quarantine ใน จ.ชลบุรี เริ่มป่วย วันที่ 25 ก.ค. โดยมีอาการไข้ ไอ เจ็บคอ มีน้ำมูก มีเสมหะ ปวดกล้ามเนื้อ ปวดศรีษะ ส่งตรวจหาเชื้อ วันที่ 27 ก.ค. ผลพบเชื้อ
ทั้งนี้ จากการสอบประวัติ พบว่า ผู้ติดเชื้อเดินทางไปฝึกตั้งแต่วันที่ 1-22 ก.ค. ทั้งหมด 151 คน โดยที่พักเป็นเต็นท์ เต็นท์หนึ่งหลัง พัก 7-8 คน การฝึกแบ่งเป็น 3 ระยะ ในระยะที่ 2 มีการฝึกร่วมกับทหารสหรัฐฯ มีการสัมผัส คลุกคลีใกล้ชิด และพักค้างคืนด้วยกัน แต่ระหว่างฝึกไม่มีผู้ใดป่วย
วันที่ 19-21 ก.ค. มีการนำทหารไปซื้อของที่ระลึก ที่ร้านค้าอุปกรณ์ทางทหาร ในค่ายทหาร วันที่เดินทางมาถึง มีคัดกรองที่ด่านสุวรรณภูมิ พบ PUI 11 ราย ตรวจพบผู้ติดเชื้อ จำนวน 6 ราย และพบเพิ่ม เมื่อวันที่ 27 ก.ค. อีก 2 ราย รวม 8 ราย โดยผู้ป่วยพักในเต็นท์ และดื่มน้ำแก้วเดียวกับเพื่อนทหารที่เป็นผู้ป่วยยืนยันรายก่อนหน้านี้